Author: Zlatica Kučko Gudelj

IZVJEŠĆE RAVNATELJICE O POSLOVANJU ZAVODA ZA HITNU MEDICINU KOPRIVNIČKO-KRIŽEVAČKE ŽUPANIJE ZA 2025. godinu

KLASA: 400-01/26-01/01
URBROJ: 2137-89-26-01
U Koprivnici, 31. siječnja 2026. godine

S A D R Ž A J
1.	UVOD ………………………………………………………………………………………………………………………….……3
2. 	ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE .…..3
2.1. STRUKTURA ZAPOSLENIH……………..………………………………………………………………….……..…4
2.1.1. SPECIJALIZACIJE DJELATNIKA ZAVODA…………………………………………………………..….…….5
3.	POSLOVNE AKTIVNOSTI ZAVODA TIJEKOM 2025. GODINE ………………………………………….……	6
4.	POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA …………………………………………………………………………….…………...	10
4.1.	 DJELATNOST HITNE MEDICINE ....……………………………………………………………………….10
4.2. DJELATNOST SANITETSKOG PRIJEVOZA …………………………….……………………..………….…...15
5.	VOZILA I MEDICINSKA OPREMA ZAVODA ……………………………………………………….………………. 17
	5.1. VOZILA …………………………………………………………………………………………………….………………..17
	5.2. MEDICINSKA OPREMA ……………………………………………………………………………….……………..17
6. 	REZULTATI POSLOVANJA ZA 2025. GODINU……………………………………………………….….…….…..17
  6.1. PRIHODI POSLOVANJA………………………………………………………………………………………………………… 17
6.2. RASHODI POSLOVANJA………………………………………………………………………………………..…………….….19
7. ZAKLJUČNO………………………………………………………………………………………………….……………....……….….21
7.1. REZULTAT POSLOVANJA ………………………………………………………………………………………………………..21
7.2. PLAN POKRIĆA PREOSTALOG MANJKA  ………………………………………………………………………………….22

1. UVOD

Tijekom 2025. godine, Zavod za hitnu medicinu Koprivničko-križevačke županije (dalje u tekstu: Zavod) u punom opsegu je obavljao djelatnost hitne medicine i sanitetskog prijevoza, te u potpunosti realizirao Plan i program rada za 2025. godinu. Za uspješno funkcioniranje Zavoda za hitnu medicinu Koprivničko-križevačke županije nužno je osigurati potrebnu pravnu i financijsku podlogu kao i organizirati rad svih službi Zavoda.
2. ORGANIZACIJA ZAVODA ZA HITNU MEDICINU KOPRIVNIČKO – KRIŽEVAČKE ŽUPANIJE

Poslovne aktivnosti Zavoda za hitnu medicinu Koprivničko-križevačke županije ogledaju se prvenstveno u dobrom organiziranju djelatnosti izvanbolničke hitne medicinske službe i sanitetskog prijevoza kroz koordinaciju sa Koprivničko-križevačkom županijom; osnivačem ustanove.

Uvjeti djelatnosti hitne medicine propisani su Pravilnikom o minimalnim tehničkim uvjetima u pogledu prostora, radnika i medicinsko – tehničke opreme za obavljanje djelatnosti hitne medicine („Narodne novine“ broj 71/16) i Pravilnikom o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza („Narodne novine“ br. 64/24 – dalje u tekstu: Pravilnik o standardima i normativima),  a sukladno Mreži hitne medicine i sanitetskog prijevoza („Narodne novine“ broj 134/23 – dalje u tekstu: Mreža hitne medicine i sanitetskog prijevoza), timovi hitne medicine su u Koprivničko-križevačkoj županiji bili raspodijeljeni u 3 punkta:

•	punkt u Koprivnici s 5 timova T1 hitne medicine, 5 timova T2 te 5 timova MPDJ- a,
•	punkt u Križevcima – ispostava Zavoda s 5 timova T1 i 5 timova T2
•	punkt u Đurđevcu – ispostava Zavoda s 5 timova T1 i 5 timova T2

Pored gore navedenih redovnih timova, uz podršku Koprivničko-križevačke županije i u 2025. godini je osiguran medicinski nadstandard, tako što je u svim ispostavama organizirana cjelodnevna pripravnost liječnika, za koju su u Financijskom planu za 2025. godinu na teret sredstava Koprivničko-križevačke županije planirana sredstva u iznosu 97.375,00 eura, a izvršeno je 91.239,04 eura.

Mrežom hitne medicine i sanitetskog prijevoza za Zavod je propisana 1 (jedna) pripravnost medicinskih sestara/tehničara u T2 timovima, za potrebe hitnog medicinskog prijevoza koji je definiran Pravilnikom o organizaciji i načinu obavljanja hitne medicine i sanitetskog prijevoza („Narodne novine“ broj: 64/24, od 29. svibnja 2024. godine – dalje u tekstu: Pravilnik o organizaciji i načinu obavljanja hitne medicine i sanitetskog prijevoza), a koja je uspostavljena i s HZZO-om ugovorena od 4. prosinca 2024. godine. Ugovorena godišnja financijska sredstva za pripravnost hitnih timova iznose 86.666,40 eura.

Djelatnost hitne medicine sveukupno čini 15 liječnika, 55 medicinskih sestara/tehničara te 15 vozača hitne medicinske službe. Postojeći TIM-ovi pokrivaju područje Koprivničko-križevačke županije površine 1.748 km^2, organizacijski podijeljeno na 3 grada i 22 općine sa 101.661 stanovnika. 

Prostorni uvjeti za djelatnost sanitetskog prijevoza propisani su Pravilnikom o organizaciji i načinu obavljanja hitne medicine i sanitetskog prijevoza te djelatnost sanitetskog prijevoza obavlja tim koji čine:
•	2 medicinske sestre/medicinski tehničari i 
•	2 vozača (2 sanitetska vozila).
Sveukupno na području Koprivničko-križevačke županije u 2025. godini djeluje 11 timova sanitetskog prijevoza, pet (5) u središnjici u Koprivnici, tri (3) u Ispostavi Križevci, te tri (3) u Ispostavi Đurđevac, što je 1 tim više u odnosu na razdoblje siječanj - rujan 2024. godine s obzirom da je isti ugovoren s HZZO-om od 10. veljače 2025. godine, a temeljem Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja („Narodne novine“ broj 156/13). Timovi sanitetskog prijevoza obavljaju tzv. „hladni“ (nehitni) planirani prijevoz pacijenata sanitetskim vozilima, prijevoz osoba na hemodijalizu u 2-3 smjene dnevno, prijevoz u bolničke zdravstvene ustanove ili na kućnu njegu te premještaje pacijenata između zdravstvenih ustanova. 
Djelatnost sanitetskog prijevoza na području Koprivničko-križevačke županije u 2025. godini obavljaju 46 djelatnika; 22 vozača sanitetskog prijevoza, 24 medicinske sestre od kojih su dvije djelatnice prijavno-dojavne jedinice sanitetskog prijevoza.
2.1. STRUKTURA ZAPOSLENIH
Na dan 31. prosinca 2025. godine, u Zavodu je zaposleno 157 djelatnika dok je na dan 31. prosinca 2024. godine bilo zaposleno 151 djelatnika.
Tablica br. 1: Struktura zaposlenih u Zavodu u 2025. godini u odnosu na 2024. godinu
GODINA | NEZDRAVSTVENI DJELATNICI | MED. SESTRE/ MED. TECHN. | BACC. MED. TECHN. | BACC. MED. TECHN., SPEC. U DJEL. HITNE MED. | VOZAČI | DOKTORI MEDICINE | DOKTORI SPECIJALISTI HITNE MEDICINE
2024. | 7 | 61 | 26 | 8 | 36 | 10 | 3 |
2025. | 11 | 57 | 17 | 18 | 38 | 13 | 3 |
RAZLIKA 2025. U ODNOSU NA 2024. | 4 | -4 | -9 | 10 | +2 | +3 | 0 |

Do povećanja broja zaposlenih u 2025. godini za sedam (7) zaposlenih došlo je zbog povećanja broja ugovorenih sanitetskih timova s HZZO-om s 10 na 11 timova, čime se broj zaposlenih povećao za četiri zaposlenika (2 vozača i 2 medicinske sestre više), te zbog zapošljavanja spremačica u sve tri ispostave. S druge pak strane, završena su specijalistička usavršavanja prvostupnika sestrinstva, čime su prvostupnici postali specijalisti u djelatnosti hitne medicine, te su se vratili na rad, dok je medicinskim sestrama/tehničarima koji su ih mijenjali za vrijeme specijalističkih usavršavanja, prestao radni odnos, a drugi su pak zadržani na zamjenama privremeno odsutnih radnika zbog korištenja privremene nesposobnosti za rad, rodiljnog i roditeljskog dopusta ili očinskog dopusta.

2.1.1.	Specijalizacije djelatnika Zavoda
Pravilnikom o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine („Narodne novine“ broj 139/22 – dalje u tekstu: Pravilnik) koji je stupio na snagu 23. studenoga 2022. godine propisano je da je minimalno jedan član Tima 2, najmanje prvostupnik sestrinstva, koji je na dan stupanja na snagu Pravilnika zaposlen u zavodu za hitnu medicinu jedinice područne (regionalne) samouprave odnosno Grada Zagreba obvezan završiti specijalističko usavršavanje u djelatnosti hitne medicine u roku od tri godine od dana stupanja na snagu Pravilnika. Ujedno je Ministarstvo zdravstva dana 18. siječnja 2023. godine objavilo Ograničeni poziv na dodjelu bespovratnih sredstava C5.1. R3-I2: Specijalističko usavršavanje medicinskih sestara i tehničara u djelatnosti hitne medicine, a koji se financira u okviru Nacionalnog plana oporavka i otpornosti 2021. – 2026. Odlukom o specijalističkom usavršavanju medicinskih sestara i tehničara u djelatnosti hitne medicine financijskim sredstvima Mehanizma za oporavak i otpornost dodijeljenih dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026. (KLASA: 131-01/22-01/200, URBROJ: 534-03/22-01, od 3. svibnja 2022. godine), Zavodu je odobreno ukupno 17 specijalizacija kroz tri (3) kruga specijalističkih usavršavanja. Tijekom 2025. godine, uspješno je završilo specijalističko usavršavanje svih 17 prvostupnika, dok je jednoj (1) prvostupnici specijalističko usavršavanje priznato temeljem broja godina staža, sukladno važećim propisima.
Program specijalističkog usavršavanja je usmjeren zbrinjavanju akutnih medicinskih stanja dijagnostičkim postupcima, upravljanju hitnim situacijama, farmakoterapiji i hitnim intervencijama. Cilj programa je poboljšanje zdravstvene skrbi korisnika kroz kontinuiranu edukaciju zdravstvenih radnika (cjeloživotno obrazovanje). Program specijalizacije stvoren je zbog znanstvene, kliničke i organizacijske potrebe za medicinskom disciplinom čije je primarno polje djelovanja specifična medicinska problematika.  Završetkom programa, u trajanju od godinu dana, prvostupnici/ce sestrinstva su osposobljeni za samostalni rad na području pružanja kvalitetne i sigurne zdravstvene skrbi te sveobuhvatnosti pristupa oboljelima i ozlijeđenima s aspekta hitnog zbrinjavanja od strane hitne medicinske pomoći. Time je postignuta viša razina kvalitete zdravstvene skrbi, povećana je dostupnost usluga hitne medicinske službe, veća učinkovitost postojećih timova te veća kvaliteta hitne medicinske službe.
Tijekom EU projekta oznake Zavod NPOO.C5.1.R3-I2.01.0046 (drugi krug polaznika) i NPOO.C5.1.R3-I2.01.0082 (treći krug polaznika), Zavod je u 2025. godini realizirao bespovratna sredstva u iznosu  339.125,95 eura.
Sveukupno, od početka EU projekta, kroz tri kruga specijalističkih usavršavanja, za svih 17 prvostupnika sestrinstva (sada specijalista u djelatnosti hitne medicine) Zavod za hitnu medicinu Koprivničko-križevačke županije ugovorio je iznos bespovratnih sredstava od 617.095,11 eura, od čega je do dana 31.12.2025. godine realizirano 560.329,93 eura, dok će se ostatak potraživati kroz preostale zahtjeve za nadoknadom sredstava u prvom tromjesečju 2026. godine.
 
3.	POSLOVNE AKTIVNOSTI ZAVODA TIJEKOM 2025. GODINE
Zavod je tijekom 2025. godine, provodio poslovne aktivnosti sukladno Financijskom planu Zavoda za 2025. godinu s projekcijama za 2026. i 2027. godinu, te sukladno Planu nabave za 2025. godinu.
Sukladno odredbama Zakona o javnoj nabavi („Narodne novine“ broj 120/16, 114/22), Pravilnika o postupku provođenja jednostavne nabave (KLASA: 003-03/22-01/01, URBROJ: 2137-89-22-01, od 8. veljače 2022. godine) i Plana nabave za 2025. godinu, u razdoblju 2025. godine provedene su sljedeće nabave:
ED. BR. | PREDMET NABAVE | EVIDENCIJSKI BROJ NABAVE | CPV | VRSTA UGOVORA | PROCIJENJENA VRIJEDNOST NABAVE (BEZ PDV-a) | VRSTA POSTUPKA JN
1. | Nabava 2 (dva) vozila za djelatnost hitne medicine | JN-VV-01-2025 | 34114122-0 | ROBA | 290.000,00 € | javna nabava
2. | Nabava 1 (jednog) vozila za sanitetski prijevoz pacijenata | JN-MV-02-2025 | 34114121-3 | ROBA | 66.000,00 € | javna nabava
3. | Medicinska oprema | JN-MV-03-2025 | 33100000-1 | ROBA | | javna nabava
| GRUPA I - Medicinski aspirator 3 (tri) komada | | | | 7.125,00 € |
| GRUPA II - Medicinski ventilator 3 (tri) komada | | | | 32.766,00 € |
4. | Defibrilator i automatski vanjski defibrilator | JN-MV-04-2025 | 33182100-0 | ROBA | | javna nabava
| Grupa I - Defibrilator 3 (tri) komada | | | | 69.700,00 € |
| Grupa II - Automatski vanjski defibrilator  5 (pet) komada | | | | 9.685,00 € |
5. | Službena, radna i zaštitna odjeća i obuća za djelatnike hitne medicinske službe i sanitetskog prijevoza | JN-MV-05-2025 | 18000000-9 | ROBA | | javna nabava
| Grupa I - službena radna i zaštitna odjeća i obuća za djelatnike hitne medicine | | | | 3.000,00 € |
| Grupa II - službena radna i zaštitna odjeća i obuća za djelatnike sanitetskog prijevoza | | | | 30.000,00 € |
6. | Nabava motornog benzina i dizel goriva za vozila hitne medicinske službe i sanitetskog prijevoza za  2026. godinu | JN-MV-06-2025 | 09132000-3 | ROBA | 147.200,00 € | javna nabava
7. | Usluge i materijal za tekuće i investicijsko održavanje vozila hitne medicinske pomoći i sanitetskog prijevoza za 2026. godinu | JN-MV-07-2025 | 50110000-9 | ROBA / USLUGA | | javna nabava
| Grupa I - Usluge i materijal za tekuće i investicijsko održavanje vozila hitne medicinske pomoći i sanitetskog prijevoza za 2026. godinu u garantnom roku | | | | 7.000,00 € |
| Grupa II - Usluge i materijal za tekuće i investicijsko održavanje vozila hitne medicinske pomoći i sanitetskog prijevoza za 2026. godinu izvan garantnog roka | | | | 100.000,00 € |
8. | Pumpa za infuziju (perfuzor) 3 (tri) komada | JN-01-2025 | 33194110-0 | ROBA | 3.645,00 € | jednostavna nabava
9. | Rasklopna stolica s električnim pogonom 7 (sedam) komada | JN-02-2025 | 33192160-1 | ROBA | 24.000,00 € | jednostavna nabava
10. | Ležeća kolica za pacijente 3 (tri) komada | JN-03-2025 | 33192100-3 | ROBA | 5.500,00 € | jednostavna nabava
11. | Uredski namještaj | JN-04-2025 | 39130000-2 | ROBA | 5.100,00 € | jednostavna nabava
12. | Zimske i ljetne auto gume za hitnu medicinsku službu i sanitetski prijevoz | JN-05-2025 | 34351100 | ROBA | 6.000,00 € | jednostavna nabava
13. | Potrošni medicinski materijal za 2026. godinu | JN-06-2025 | 33140000-3 | ROBA | 24.000,00 € | jednostavna nabava
14. | Lijekovi za potrebe Zavoda za hitnu medicinu za 2026. godinu | JN-07-2025 | 33690000-3 | ROBA | 16.000,00 € | jednostavna nabava
15. | Materijal za čišćenje i održavanje za 2026. godinu | JN-08-2025 | 39800000-0 | ROBA | 7.200,00 € | jednostavna nabava
16. | Agregat za rezervno napajanje Medicinske prijavno-dojavne jedinice | JN-09-2025 | 31154000-0 | ROBA | 19.000,00 € | jednostavna nabava
17. | TETRA uređaj i oprema za snimanje zvuka s TETRA uređaja | JN-10-2025 | 32300000-6 | ROBA | 4.700,00 € | jednostavna nabava
18. | Stolna računala | JN-11-2025 | 30213300-8 | ROBA | 5.500,00 € | jednostavna nabava
19. | Medicinska oprema (vakuum madrac, duga daska, mobilizator glave, remen, udlaga po Kramer-u, nosila preklopiva) | JN-19-2025 | 33100000 | ROBA | 5.200,00 € | jednostavna nabava
20. | Usluga odvoza i zbrinjavanja medicinskog otpada za 2026. godinu | JN-12-2025 | 90524400-0 | USLUGA | 4.700,00 € | jednostavna nabava
21. | Usluge čišćenja za 2026. godinu | JN-13-2025 | 90910000 | USLUGA | 20.837,48 € | jednostavna nabava
22. | Usluge pranja za 2026. godinu | JN-14-2025 | 98310000 | USLUGA | 16.000,00 € | jednostavna nabava
23. | Licenca informatičkog sustava za praćenje rada hitne medicinske službe i sanitetskog prijevoza za 2026. godinu | JN-15-2025 | 72212180-4 | USLUGA | 8.000,00 € | jednostavna nabava
24. | Usluge redovitog servisiranja medicinske opreme | JN-16-2025 | 50800000-3 | USLUGA | 5.500,00 € | jednostavna nabava
25. | Premije osiguranja | JN-MV-08-2025 | 66510000-8 | USLUGA | 35.000,00 € | javna nabava
26. | Usluga projektiranja solarnih nadstrešnica na parkiralištu | JN-17-2025 | 71323100-9 | USLUGA | 3.500,00 € | jednostavna nabava
27. | Renoviranje prostorija u Ispostavi Đurđevac | JN-18-2025 | 45262700-8 | RADOVI | | jednostavna nabava
| Grupa I - Soboslikarski i ličilački radovi | | | | 4.000,00 € |
| Grupa II - Postavljanje epoksidnog poda | | | | 7.000,00 € |
28. | Službena, radna i zaštitna odjeća i obuća za djelatnike hitne medicinske službe i sanitetskog prijevoza | JN-MV-10-2025 | 33199000 | ROBA | | javna nabava
| Grupa I. - službena radna i zaštitna obuća za djelatnike hitne medicine i za djelatnike sanitetskog prijevoza | | | | 5.200,00 € |
| Grupa II. - službena radna i zaštitna odjeća za djelatnike sanitetskog prijevoza | | | | 83.500,00 € |

4. POKAZATELJI IZVRŠENIH ZDRAVSTVENIH USLUGA U DJELATNOSTI IZVANBOLNIČKE HITNE MEDICINE I SANITETSKOG PRIJEVOZA
4.1. DJELATNOST HITNE MEDICINE
Tablica 1. – broj poziva zaprimljen u medicinskoj prijavno-dojavnoj jedinici tijekom 2025. godine
MJESEC | UKUPAN BROJ TELEFONSKIH POZIVA | TELEFONSKI POZIVI VEZANI ZA INTERVENICJE | TELEFONSKI POZIVI VEZANI ZA SAVJETE | OSTALI TELEFONSKI POZIVI | TELEFONSKI POZIVI VEZANI ZA UZNEMIRAVANJE
Siječanj 2025. | 1654 | 836 | 467 | 278 | 73
Veljača  2025. | 1602 | 746 | 404 | 336 | 116
Ožujak 2025. | 1665 | 910 | 414 | 275 | 66
Travanj 2025. | 1688 | 807 | 396 | 410 | 75
Svibanj 2025. | 1686 | 803 | 402 | 401 | 80
Lipanj 2025. | 1666 | 804 | 400 | 398 | 64
Srpanj 2025. | 1633 | 817 | 438 | 314 | 64
Kolovoz 2025. | 1725 | 835 | 441 | 350 | 99
Rujan 2025. | 1548 | 809 | 403 | 264 | 72
Listopad 2025. | 1573 | 832 | 397 | 296 | 48
Studeni 2025. | 1431 | 725 | 394 | 254 | 58
Prosinac 2025. | 1800 | 851 | 529 | 376 | 44
UKUPNO | 19671 | 9775 | 5084 | 3953 | 859

Tijekom 2025. godine ne odstupa se značajnije u odnosu na broj poziva zabilježenih u 2024. godini (115 poziva ili 0,6% poziva više u odnosu na 2024. godinu). Broj poziva kojima je dodijeljena intervencija raste za 198, dok broj savjeta pada za 247 u odnosu na 2024. godinu. Također pada i broj poziva koji su evidentirani kao uznemirujući pozivi (301 poziv manje u odnosu na 2024. godinu).

Grafički prikaz poziva zaprimljenih u MPDJ-u usporedno za razdoblje 2023. – 2025. godina

Tablica 2. – analiza broja hitnih i ne hitnih intervencija u 2025. godini u ambulantama/prostorima za reanimaciju i izvan prostora Zavoda 

SJEDIŠTE I ISPOSTAVE

BROJ INTERVENCIJA 
NA 
JAVNOM PROSTORU

BROJ INTERVENCIJA U PROSTORIJAMA ZA REANIMACIJU

| Hitni | Ne hitni/hitni (oznaka žuto) | Ne hitni | Ukupno | Hitni | Ne hitni/hitni (oznaka žuto) | Ne hitni | Ukupno
Koprivnica T1 | 966 | 1146 | 43 | 2158 | 20 | 581 | 6665 | 7266
Koprivnica T2 | 166 | 1659 | 39 | 1885 | 0 | 2 | 4 | 6
Križevci T1 | 623 | 1093 | 49 | 1766 | 35 | 1215 | 3505 | 4755
Križevci T2 | 137 | 998 | 28 | 1163 | 0 | 4 | 22 | 26
Đurđevac T1 | 552 | 1030 | 33 | 1614 | 46 | 1383 | 3049 | 4478
Đurđevac T2 | 99 | 935 | 17 | 1053 | 0 | 2 | 1 | 3
SVEUKUPNO | 2548 | 6886 | 210 | 9784 | 101 | 3187 | 13250 | 16538

Postupci koji u trenutku postupanja timova nisu hitni, no mogu to postati nereagiranjem, odnosno ne pružanjem zdravstvene usluge.

Usporedbom 2025. godine s prethodnom 2024. godinom, bilježi se porast ukupnog broja intervencija za 253 intervencije (2,5%) i pad u broju pregleda u prostoru za reanimaciju za 1322 pacijenta (9%). Ispostave Koprivnica i Križevci bilježe pad u broju ambulantnih pregleda (Koprivnica 343 pacijenta manje, Križevci 1238 pacijenata manje), dok ispostava Đurđevac bilježi porast od 288 pregleda usporedno s prethodnom godinom.
  Od sveukupno 26.322 intervencija obavljenih u djelatnosti hitne medicine (T1 i T2 timova) u sve tri (3) ispostave, utvrđuje se da je za 9.784 pacijenata ili 35% izvršeno intervencija na terenu, dok je  16.538 pacijenata, odnosno 65% pregledano u ambulantama/prostorijama za reanimaciju. 
Od 9.784 intervencija izvršenih na terenu, 2.548 ili 27% intervencije su bile hitne (crveni kriterij) 6.886 intervencija ili 71% su bile hitne intervencije (žuti kriterij) ili ne hitne (žuti kriterij), a 210 intervencija ili 2% nisu bile hitne (zeleni kriterij).
Grafikon intervencija na terenu prema stupnji hitnosti

Od 16.538 pacijenata zaprimljenih u ambulantama/prostorijama za reanimaciju čak 13.250 ili 80% nije bilo hitno, a samo je 20% bilo hitnih pacijenata. 
Grafikon intervencija u prostorijama za reanimaciju/ambulantama prema stupnji hitnosti

Tablica 3. - analiza broja prijevoza pacijenata s akutnim infarktom miokarda (AIM) u tercijarne ustanove radi konačnog zbrinjavanja u 2025. godini

GODINA

Ukupan broj pacijenata s AIM prevezenih u KBD

Broj pacijenata s AIM prevezenih u KBD - T1 tim

Broj pacijenata s AIM prevezenih u KBD - T2 tim ili pripravni tim +bolnički liječnik

HHMS
( sekundarna intervencija – tim1/tim2 HMS predao HHMS)

HHMS
(međubolnički transport – tim 2 +bolnički dr predali HHMS)

2025. | 103 | 38 | 39 | 18 | 8

Usporedno s 2024. godine, u 2025. godini veći je broja pacijenata s akutnim infarktom miokarda koji su zbrinuti u KB Dubrava kao tercijarnu ustanovu, za 13 pacijenata. Ukupno je u 2025. godini zbrinuto 103 pacijenat, a u 2024. godini 90. Direktnim prijevozom s terena u pratnji tima T1 u službi zbrinuto je ukupno 38 pacijenta, dok je 39 pacijenata zbrinuto T2 timom ili pripravnim timom HMP u pratnji bolničkog liječnika s vozilom HMS. Helikopterska hitna medicinska služba je pozvana za 26 pacijenta s AIM. Od toga je 18 pacijenata zbrinuto od strane T1 ili T2 tima te predano direktno na terenu timu HHMS, a za 8 pacijenata je T2 ili pripravni tim obavio transport od bolnice do sletnog mjesta uz pratnju bolničkog liječnika. Organizacijom HHMS i porastom broja njihovih intervencija (sekundarnih i međubolničkih) smanjilo se vrijeme transporta za pacijente s AIM i poboljšalo zdravstvenu skrb.
Tablica 4. - Analiza ukupnog broja preminulih pacijenata i uspješnosti reanimacije usporedno za razdoblje 2021. - 2025. godina. 

Godina

Ukupan broj ispunjenih UTSTEINA

Pokušaj KPR

Uspješne 
KPR – Uspostavljen ROSC do dolaska u bolnicu

Uspješne 
KPR po ispostavama

2021.

241

102
(42,32%)

12
(11,76%)

Kc – 6; Kž – 4; Đu -2

2022.

241

98
(40,6%)

11
(11,22%)

Kc – 6; Kž – 3; Đu - 2

2023.

235

110
(47%)

16
(14,5%)

Kc – 8; Kž –4; Đu -4

2024.

222

94
(42%)

11
(11,7%)

Kc-6; Kž-2 ; Đu-3

2025. | 218 | 87 (40%) | 13 (15,1%) | KC-4; KŽ-5 ; ĐU-4

Analizirajući broj UTSTEIN obrazaca (preminuli pacijenti + uspješne kardiopulmonalne reanimacije - KPR) preminulih osoba 2025. godine usporedno s prethodnim godinama, u ukupnom broju preminulih vidljiv je pad broja preminulih za 4 pacijenta. Bilježi se i pad broja pokušaja reanimacije od strane HMS, za 7 pacijenata, ali porast uspješnih KPR za 2 pacijenta. 

4.2. DJELATNOST SANITETSKOG PRIJEVOZA
Tablica 5. Sanitetski prijevozi u 2025. godini 
NAZIV SREDIŠNJICE/ISPOSTAVE | Broj sanitetskih prijevoza | Broj prijevoza na hemodijalizu | Ukupan broj prijevoza | Ukupan broj prijeđenih kilometara
Đurđevac | 2971 | 3683 | 6654 | 257.391
Križevci | 3178 | 4629 | 7807 | 275.190
Koprivnica | 5259 | 5918 | 11177 | 360.741
UKUPNO – ZAVOD | 11408 | 14230 | 25638 | 893.322

U 2025. godini, u sve tri (3) ispostave izvršena su sveukupno 25.638 prijevoza, a u odnosu na 2024. godinu izvršeno je 821 ili 3% više prijevoza. Od ukupno 25.638 sanitetska prijevoza 14.230 ili 56% prijevoza odnosi se na hemodijalizu što je za samo 30 prijevoza (0,3%) manje u odnosu na 2024. godinu.
U 2025. godini, u djelatnosti sanitetskog prijevoza ukupno je prijeđeno 893.322 km, što je u odnosu na 2024. godinu 39.652 km ili 4,4% više.
Povećanje u broju prevezenih pacijenata i broju prijeđenih kilometara ogleda se u dodatno ugovorenom sanitetskom timu.
Grafički prikaz broja sanitetskog prijevoza usporedno za razdoblje od 2021. do 2025. godine 

Grafički prikaz broja kilometara prijeđenih u djelatnosti sanitetskog prijevoza usporedno za razdoblje od 2021. do 2025. godine

5. VOZILA I MEDICINSKA OPREMA ZAVODA
5.1. Vozila
Na dan 31. prosinca 2025. godine vozni park Zavoda čini 37 vozila od kojih 14 služi za potrebe hitne medicine, a 23 za potrebe sanitetskog prijevoza. 
Brojem vozila kojima raspolaže, Zavod u potpunosti udovoljava propisanim standardima o broju vozila za djelatnost hitne medicine i sanitetskog prijevoza, sukladno broju ugovorenih timova s Hrvatskim zavodom za zdravstveno osiguranje, a zahvaljujući dobroj suradnji s Koprivničko-križevačkom županijom, vozni park se redovito obnavlja. Tijekom 2025. godine provedena je javna nabava još 2 (dva) vozila za hitnu medicinu, namijenjenih središnjici Koprivnica i Ispostavi Križevci, te jednog vozila za djelatnost sanitetskog prijevoza.
5.2. Medicinska oprema
Na dan 31. prosinca 2025. godine Zavod je u potpunosti opskrbljen propisanom medicinskom opremom. Tijekom razdoblja 2025. godine nabavljena je medicinska oprema u vrijednosti 181.333,65 eura, od čega su najrelevantniji defibrilatori, aspiratori, ventilatori, motorizirane stolice za prijenos pacijenata, AVD uređaji.
 
6. REZULTAT POSLOVANJA ZA 2025. GODINU 
6.1. PRIHODI POSLOVANJA
Ukupni prihodi poslovanja tijekom 2025. godine ostvareni su u iznosu  7.755.252,98 eura te su u odnosu na 2024. godinu povećani za 13,8 %.
	Prihodi vezani uz pomoći iz inozemstva i od subjekata unutar općeg proračuna ostvareni su u iznosu od 339.125,95 eura, što čini povećanje od 53,3% u odnosu na 2024. godinu. Spomenuti iznos predstavlja priljev sredstava iz fondova Europske unije temeljem podnesenih zahtjeva za nadoknadu sredstava za 10 prvostupnika sestrinstva, koji su sudjelovali u projektu Specijalističkog usavršavanja medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., C5.1.R3-I2.
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u 2025. godini ostvareni su u iznosu od 70.086,14 eura, što čini povećanje od 35,5% u odnosu na 2024. godinu. Navedeno povećanje ponajprije je rezultat porasta potražnje za medicinskim osiguranjem, koje su organizatori obavezni osigurati pri organizaciji većih javnih okupljanja, sukladno članku 7. Zakonu o javnom okupljanju (NN 128/99, 90/01, 117/03, 150/05, 79/07 i 83/23) prema kojem je organizator dužan poduzeti sve potrebne mjere radi održavanja reda i sigurnosti sudionika okupljanja, uključujući i osiguranje hitne medicinske pomoći, kada to zahtijeva veličina, mjesto ili priroda okupljanja. Na 60. sjednici Upravnog vijeća Zavoda za hitnu medicinu Koprivničko-križevačke županije, održanoj 24. lipnja 2025. godine, donesena je Odluka o novim cijenama pojedinih zdravstvenih postupaka i usluga. Odluka se primjenjuje od 1. srpnja 2025. godine, osim točke II. Koja se odnosi na medicinska osiguranja i  koja je stupila na snagu 1. rujna 2025. godine. Navedene izmjene uzrokovale su porast cijena zdravstvenih usluga u drugoj polovici 2025. godine. Od ukupno 70.086,14  eura prihoda:
•	51.497,25 eura odnosi se na prihode od medicinskog osiguranja 
•	4.887,79 eura odnosi se na prihode od Ministarstva unutarnjih poslova
•	8.017,44  eura odnosi se na prihode vezane za privatni sanitetski prijevoz
•	2.041,84 eura odnosi se na prihode od fizičkih osoba zbog pružanja medicinske usluge neosiguranim osobama
•	3.641,82 eura odnosi se na prihode ostvarene za pružanje edukacija

Prihodi iz nadležnog proračuna i prihodi od HZZO-a na temelju ugovornih obveza su u 2025. godini iznosili 7.316.077,84 eura, što predstavlja povećanje od 12,1 % u odnosu na 2024. godinu. Od toga se najveći iznos prihoda odnosi na prihode od HZZO-a (6.442.968,00), a 126.627,09 eura na prihode od Koprivničko-križevačke županije. 
Na povećanje prihoda od HZZO-a ključni utjecaj imalo je:
•	na osnovi članka 87. stavka 1. Zakona o obveznom zdravstvenom osiguranju i sukladno Odlukama o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“ broj 25/24, 51/24, 77/24, 118/24, 16/25 – dalje u tekstu: Odluka o osnovama za sklapanje ugovora s HZZO-om) ugovorena su i povećana financijska sredstva radi usklađivanja plaća s novim propisima. Povećanje rashoda za zaposlene odnosi se na uvećanje koeficijenata od 1. ožujka 2024., temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/24 – dalje u tekstu: Uredba)  povećanje osnovice od 1. rujna 2025., temeljem Odluke Vlade RH o visini osnovice za obračun plaće u javnim službama u 2025. godini („Narodne novine“ broj 155/24 – dalje u tekstu Odluka o visini osnovice)
•	uvođenje pripravnosti medicinskih sestara i tehničara u T2 timovima temeljem Dodatka L. Ugovoru o provođenju djelatnosti hitne medicine i djelatnosti sanitetskog prijevoza (KLASA: 500-02/24-01/17, URBROJ: 2137-89-24-01, od 23. prosinca 2024. godine – dalje u tekstu: Dodatak L Ugovoru) 
•	ugovoren dodatni sanitetski tim sa HZZO-om temeljem Odluke Upravnog vijeća HZZO-a o prihvaćanju zaključaka Povjerenstva za utvrđivanje prava na poseban standard o provođenju zdravstvene zaštite iz obveznog zdravstvenog osiguranja (KLASA: 025-04/24-01/348, URBROJ: 338-01-01-24-01, od 18. prosinca 2024. godine – dalje u tekstu: Poseban standard) temeljem čega su zaposlena dva vozača sanitetskog vozila i dvije medicinske sestre/tehničara, čime je omogućeno pružanje usluga u proširenom obujmu te unaprjeđena organizacija rada i dostupnost zdravstvene skrbi.

Tablica 6. Struktura prihoda HZZO –a u 2024. i 2025. godini
UPLATA – HZZO | | IZNOS 2024. GODINA | IZNOS 2025. GODINA
GLAVARINA – SANITET | | 1.284.948,50 € | 1.460.547,50 €
GLAVARINA – HITNA | | 4.138.781,31 € | 4.652.384,35 €
SANITET KILOMETRI (SKM) | | 177.459,95 € | 162.359,53 €
LIJEKOVI HITNA – TEREN (LIH) | | 1.312,01 € | 1.526,44 €
LIJEKOVI HITNA – AMBULANTA (LIA) | | 2.720,39 € | 3.168,14 €
INOZEMNI LIJEKOVI HITNA (LIS) | | 111,60 € | 135,58 €
INOZEMNI POSTUPCI HITNA – TEREN (IPOH) | | 20.067,79 € | 18.366,56 €
INOZEMNI POSTUPCI HITNA – AMBULANTA (IPOA) | | 40.327,53 € | 34.873,20 €
KM – HITNA (HKM) | | 65.164,11 € | 93.989,96 €
KM INOZEMNI – HITNA (IKM) | | 1.109,06 € | 15.616,83 €
UKUPNO: | | 5.732.002,25 € | 6.442.968,09   €

Iz Prihoda od Koprivničko-križevačke županije financirala se pripravnost liječnika koji u izvještajnom u iznosu 95.544,71 eura, radovi adaptacije prostorija ispostave Đurđevac u iznosu od 5.568,00 eura,  agregat za rezervno napajanje električnom energijom u iznosu od 19.008,75  eura, te računalna oprema u iznosu od 6.505,63 eura.

6.2	RASHODI POSLOVANJA

Ukupni rashodi poslovanja i rashodi od nefinancijske imovine iznose 7.558.862,66 eura, te su u 2025. godini veći za 10,4% u odnosu na 2024. godinu.

Ukupni rashodi ostvareni u 2025. godini, u iznosu od 6.814.649,71 eura, što predstavlja porast od 12 % u odnosu na isto razdoblje prethodne godine. 
Rashodi za zaposlene u 2025. godini iznose 5.769.842,86 eura što predstavlja povećanje od 11,4 % u odnosu na 2024. godinu, rashodi za zaposlene ujedno predstavljaju najveći udio u ukupnim rashodima. Povećanje rashoda najvećim se dijelom odnosi na porast koeficijenata od 1. ožujka 2024., temeljem Uredbe, rast osnovice za obračun plaće tijekom 2025. godine temeljem Odluke o visini osnovice, ugovaranje dodatnog sanitetskog tima temeljem Posebnog standarda i uvođenja pripravnosti T2 timova temeljem Dodatka L Ugovoru.
Ostvareni rashodi za plaće za redovan rad su u 2025. godini iznosili 4.431.752,68 eura, što predstavlja povećanje od 15,7 % u odnosu na isto razdoblje 2024. godine. Povećanje rashoda za plaće rezultat je više čimbenika, navedenih u prethodnom odlomku. 
Ostvareni rashodi za plaće za prekovremeni rad, u izvještajnom razdoblju iznose 217.699,75 eura, što je povećanje od 8,6 % u odnosu na 2024. godinu. Rashodi za prekovremeni rad dodatno su povećani zbog manjka zaposlenih liječnika u prvom polugodištu 2025. godine, korištenja godišnjih odmora i plaćenih dopusta djelatnika kao i zbog nepredvidivih situacija unutar službe, poput privremenih nesposobnosti za rad.
Doprinosi za obvezna osiguranja na plaću su u 2025. godini iznosili 737.153,35 eura, što predstavlja povećanje od 21,5% u odnosu na 2024. godinu. Glavni razlog navedenog povećanja je rast ukupnog iznosa bruto plaća, na koje se temeljem zakonskih propisa obračunavaju doprinosi za zdravstveno osiguranje.
Materijalni rashodi ostvareni su u 2025. godini u iznosu od 1.030.898,31 eura, što predstavlja povećanje od 21,9 % u odnosu na 2024. godinu. Povećanje je rezultat povećanih potreba za osiguravanjem redovitog i nesmetanog poslovanja Zavoda, uključujući nabavu potrebnih sredstava, potrošnog materijala, energenata i ostalih resursa za rad, kako bi se osigurala pravovremena i kvalitetna provedba svih djelatnosti Zavoda, a sve kako proizlazi iz Financijskog izvješća Zavoda za 2025. godinu.
Rashodi za materijal i energiju su u 2025. godini iznosili 471.538,42  eura, što predstavlja povećanje od 29,1% u odnosu na isto razdoblje 2024. godine. U nastavku slijedi pojašnjenje u kojim stavkama je došlo do znatnog povećanja.
•	Šifra 3222 prikazuje rashode za materijal i sirovine u 2025. godini i iznos 69.526,64 eura što je povećanje za 40,8% u odnosu na 2024. godinu. Povećanje je rezultat proširenog opsega aktivnosti unutar djelatnosti hitne medicinske pomoći i saniteta, što je zahtijevalo nabavu dodatnih količina medicinskog i tehničkog potrošnog materijala, u skladu s intenzitetom rada službe.  
•	Šifra 3224 odnosi se na rashode za materijale i dijelove za tekuće i investicijsko održavanje, koji su u razdoblju 2025. godine iznosili 141.461,67 eura, što predstavlja povećanje od 59,1% u odnosu na isto razdoblje 2024. godine. Povećanje ovih rashoda rezultat je kontinuiranog ulaganja u održavanje funkcionalnosti sustava Zavoda. U sklopu navedenih rashoda, materijali za tekuće i investicijsko održavanje postrojenja i opreme te građevinskih objekata su iznosili 5.147,04 eura, dok je najveći dio rashoda, u iznosu od 136.314,63 eura, usmjeren na nabavu materijala za tekuće i investicijsko održavanje voznog parka, što uključuje dijelove i potrošni materijal potreban za nesmetano funkcioniranje i sigurnost vozila. 
•	Šifra 3227 prikazuje rashode za službenu radnu i zaštitnu odjeću i obuću, u razdoblju 2025. godine izvršena je nabava u iznosu od 32.669,25 eura. Nabavljena je radna i zaštitna oprema koja je bila nužno potrebna radi zamjene stare i dotrajale odjeće djelatnika hitne medicine, kao i zbog potrebe opskrbe novozaposlenih djelatnika koji su privremeno zamijenili prvostupnike sestrinstva upućene na specijalističko usavršavanje. U usporedbi s istim razdobljem 2024. godine, kada se radna i zaštitna oprema gotovo uopće nije nabavljala, evidentirano je značajno povećanje ovih rashoda od čak 100 %, čime se osigurava kontinuitet i sigurnost rada na terenu u skladu s propisanim standardima.

Rashodi za usluge su u 2025. godini iznosili 326.916,46 eura te su u odnosu na 2024. godinu povećani za 16,70%, a najvećim dijelom se odnose na rashode za usluge tekućeg i investicijskog održavanja transportnih sredstava, koji su u razdoblju 2025. godine iznosili 55.356,42 eura, što predstavlja povećanje od 12,2 % u odnosu na isto razdoblje prethodne godine. Rashodi su porasli zbog potrebe za održavanjem starijih vozila koja još uvijek zahtijevaju redovne popravke i servisiranje, kao i zbog povećanja cijena dijelova i usluga u odnosu na 2024. godinu. Novi vozni park doprinosi većoj pouzdanosti, manjim operativnim troškovima te sigurnijem i učinkovitijem pružanju hitne medicinske pomoći, te se jedino nabavom većeg broja novih vozila može spriječiti servisiranje starih vozila koja će se postepeno isključivati iz voznog parka kako se budu nabavljala nova vozila.
Rashodi za nabavu nefinancijske imovine su u 2025. godini iznosili 744.212,95 eura što čini smanjenje u odnosu na  2024. godinu za 4,00%. Rashodi se u najvećem dijelu odnose na nabavu 2 vozila hitne medicine i jednog vozila za sanitetski prijevoz, u iznosu od 501.946,82 eura, zatim na nabavu medicinske opreme u iznosu 182.397,56 eura, te nabavu agregata za rezervno napajanje električnom energijom najmanje 48 sati za potrebe hitne i sanitetske službe u, u iznosu 19.008,75 eura. 
7. ZAKLJUČNO
7.1. REZULTAT POSLOVANJA
U izvještajnom razdoblju ostvaren je višak prihoda nad rashodima u iznosu od 196.390,32 eura,. Ukupni prihodi i primici Zavoda iznosili su 7.755.253,98 eura, dok su ukupni rashodi i izdaci iznosili 7.558.952,32 eura. S obzirom na preneseni manjak prihoda iz prethodnih godina u iznosu od 327.909,79  eura, a koji se uključuje u ukupan rezultat poslovanja, na kraju izvještajnog razdoblja 2025. godine utvrđeni je ukupan manjak prihoda u iznosu od 131.519,47 eura.
Na smanjenje manjka poslovanja iz prethodnih godina znatno je utjecao prihod od Specijalističkog usavršavanja medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., C5.1.R3-I2 u iznosu od  339.125,95 eura, s obzirom da se navedeni prihod u većem dijelu odnosi na rashode iz 2024. godine, te je samim time vezan uz ostvareni rezultat poslovanja. 
Na rezultat poslovanja utjecalo je i knjiženje tekućih rashoda za mjesec prosinac 2025. godini čiji će pripadajući prihodi biti zaprimljeni u siječnju 2026. godine. 

7.2. PLAN POKRIĆA PREOSTALOG MANJKA  
	Tijekom 2026. godine planira se nabaviti veći broj novih sanitetskih vozila, a stara vozila koja generiraju visoke troškove servisiranja, isključiti iz voznog parka, te se na taj način planiraju smanjiti rashodi za usluge tekućeg i investicijskog održavanja transportnih sredstava. Osim navedenog, tendencija je smanjiti troškove koji se podmiruju iz sredstava Zavoda tako što će se sukladno Financijskom planu za 2026. godinu s projekcijama za 2027. i 2028. godinu pojedini troškovi poput obveznih licenci za potrebe svakodnevnog rada, kao i određeni rashodi za materijal i energiju financirati iz decentraliziranih sredstava. Također je nužno u suradnji s Osnivačem, regulirati imovinsko-pravne odnose s Domom zdravlja Koprivničko-križevačke županije kako bi se ukinulo plaćanje zakupa za prostore u kojima Zavod obavlja svoju redovnu djelatnost. Tijekom 2026. godine planiraju se ostvariti preostala sredstva iz EU projekta specijalističkog usavršavanja prvostupnika sestrinstva u djelatnosti hitne medicine, a za rashode koji su nastali u 2025. godini. Također je tendencija smanjiti troškove prekovremenog rada osiguranjem kontinuirane popunjenosti svih ugovorenih timova. Tendencija Zavoda za 2026. godinu usmjerena je na sanaciju preostalog manjka u iznosu od 131.519,47 eura, čime se nastoji osigurati financijska stabilnost Zavoda.

Ravnateljica:
Zlatica Kučko Gudelj, dipl. iur.